ISIGIDIMI SAMAXOSA, FEBRUARY 1, 1887

11

Inxaso ye “Sigidimi —Ngo January lo, besigoqulula incwadi zokuma kwamatyala e *Sigidimi* ukuya kupela ngo December wonyaka odluleyo. Incwadi ezifakwe eposini ukuya kukumbuza abafundi baso imfanelo zabo, zibe mayela kumakulu amahlanu (500). Zintlobo ngentlobo impendulo esisazifumeneyo. Abanye bapendule ngokwanelisayo [Enkosini mabandla akowetu]; inxenye isaputaputa ozinxoweni, itshula izisele ukuba idimbazele olubedlenge luze kuzibika. Elesitatu iqela lisacinga. Safa lipango, nzwana nenzwakazi zakowetu, u February lo aze angapeli ningasi- putumanga. Nokuba ayizele yonke tumelani leyo ninayo, eseleyo yobuye niyiputumisa kamva. Niti masiye kuzibika kobanina inini nedwa nje izihlobo zetu. Situnywa setu i- Posi leyo izise lomapetshana, ize ke singabuyi ze.

Ilifa mka MR. Irvine.—I *Cape Mercury* ishicilele ngeveki edluleyo indaba yokwabiwa ngumninilo kwelifa lika Mr. Irvine. Kubonakala ukuba umfo lo ubetyebile kanye. Sakuwabala amanani email axeliweyo awabele izihlobo zake, iremente zakowabo, nezikula ezitile, njalo-njalo, ngati aziponti ezimayela kumawaka angamashumi omahlanu (50,000). lomali ingapandle kwexabiso lemihlaba, izindlu, nenye imfuyo yako. Isicaka sake esidala u Mr. James Gontshi usishiye neponti czimakulu mabini, £200. Siyavuyisana nomhlobo wetu, u Mr. Gontshi lowo, owelwe lelo tamsanqa.. I-Lovedale ishiywe amawaka amabini eponti, waza umpati wayo, obengumhlobo omkulu ka Mr. Irvine, washiywa newaka leponti.

U Manyano nge Mfundo luhlangene e Rini ngosuku Iwe 4 ku January. Siyavuya ukuva nge *Mvo Zabantsundu* ukuba intlanganiso leyo yayola kunene, nakuba iqela elalikuyo lalinge likulu kuyapi. Umzi wase Rini uyivelele ngentle kunene impato, pantsi kolaulo Iuka Rev. Ebenezer Magaba, ilungu elikolekileyo lo Manyano. Ingxoxo zibe (1) Nge ngxelo zokuma ko Manyano, ekubonakala ukuba kumagosa ne Komiti, ngu Mgcini-Mali yedwa otumele ingxelo. (2) Kuxoxwe ngesimo sa Pesheya kwe Nciba, ukuvulelwa ko tywala bomlungu kona, nokuncitshiswa kwe mali ye Titshala. (3) Kumiswe i Komiti yokuyila iqinga lokwenza “ Incwadi zabantsundu ezipuma engqondweni, ezingeyiyo imfeketo (!) yo Nomgogogo; neziya kurweba ingqondo yomlesi.” (4) Kumiswe enye i Komiti yoku kangela into engenziwayo nge Jubili ye Nkosazana. (5) Kuxoxwe ugotywala, nemigudu engenziwayo ukuncipisa uselo. (6) I-pasi—isilonda. esingavumiyo ukupola kumzi ontsundu. (7) Inteto ka Rev. P. J. Mzimba ekubonakala ukuba iwakubekisile amawabo kuba ite ukuwayala, ’‘Abantu abamnyama okwangoku mabayekele komhlope imicimbi yo- laulo yento zeli lizwe.” (8) Kutunyelwe amadoda amane o Messrs Jabavu, Magaba, Sakuba, no Bottoman ukuya “ kumxumisa u Sir J. Gordon Sprigg (obese Rini eloxa) ngenxa yendwe ayitweswe yi Nkosazana kuba namhla engase ngu Mr. selengu Sir ; ” ukumbulela ngokuxolisana kuka Rulumente nama Mpondo; ukuvakalisa uluvo lo Manyano mayela nokumelwa kwe Pesheya kwe Nciba e Parlamente; ilungelo labantsundu kona levoti ukuba lifane nelabamhlope nje ngase Koloni; ukwandiswa kwe mida yendawo emabungatengiswa kuzo utywala babelungu kwaba mnyama; nokupeliswa komteto we Pasi kubahambi abamnyama abangama Koloni. (9) Kumiswe i Komiti yoku hluza indawo eveliswe ngu Mr. Jabavu yokuba iguqule izimiselo zo Manyano nge Mfundo, intlanganiso zayo zibe ngamaqela eziqingata zezitili ngezitili eziyakuti kodwa zanele xesh’elo ukutumela abatunywa kwe nkulu intla- nganiso eyakumana ibako ekutini ngamaxesha atile. Masiti ukulinganisela njengoko kwenziwa njalo kwi bandla lama Wesile, mhlaumbi kwibandla le Tempile Zabazili. (10) Kumiswe amagosa, kwalaulwa apo yohlangana kona ezayo intlanganiso—e Peelton—ngo July, apo isiqamo sale yase Rini sovutelwa kona.

Ofakw’ umxaka.—Efikile ngenyanga efileyo, evela e England apo ebeye kunzabela kona u Mr. Sprigg utsibele nen’apa. Yinto ke mntundini kwi kaba lake kunge kuxeliwe e Xukwane. Imbongi zatsho zegongqo ne nkaba kwi nkundla yamapepa endaba, zipetwe yinkew’ enkulu umLindi-Masango ase mpumalanga, i- *Watchman* e-Qonce; wabe yena u Nocel’-Izapolo, abati ukumbiza xa bakumshayo e-Rini yi *Star,* sel’emane esiti menye-menye; ngentla i-Namb’induna yasema Bulwini kulo Pelser, e Burghersdorp, sel’ingati iti—Hutshu! mazilile. Kupitizele kune- ne, into zema ngokuma, kwaquma utuli kwakubi kwindi- mbane yabalandeli bake, iduma ngazwinye isiti “ Mkulu u-Dyuana wase Lenye!”

Iqale elunxwemeni lolwandle yaya kulipuma empumeni elakwa Kafile ilutuli lulunye ukugquba kwale nkunzi ibo- ngwayo. Ibarule e Monti yazishiya apo indlebe zibetana ; iconontiselo e Rini yagqabuka into, yatsho yazixela ukuba koma ngayo nokuba sokuteni. Kute kanti namhla nomzi ontsundu woyisekile, seluwe ngelolo uyanqula kweli Komkulu bo; “ sel’uzibikile ukugqibelela ukumtemba “ kwawo, nokunandipiswa yimpato yo Laulo Iwake. Ude “ wamtumela, sel’ese Rini nje, isine sama dodana—injuze “ zemfundo—izigidimi zokuza kubusela umzi ontsundu, " ezitunywe ukuza kuwisa elozwi lokutenjwa kwake, nokuza “ kubulisela amakowawo. Na mfundisi, na pepa landaba, “ nabani ub’enq'ina ngokutiywa kwake no Rulumente “ ampeteyo ngumzi ontsundu ufumene u Sir Gordon ukuba “ bubuxoki.” Yinteto yake le yase Rini ngo 5 ku January.

“ Makuyiwe e-Kapa.”—Date nqum ingxoxo eke yali- gugu yokuba makuyiwe e Kapa. Yapuma e Nqushwa (kusinina nja batu? ), yada yabala o Nantsi no Nantsi emakuye bona. Singe mangaliswe ukuba u Rev. P. J. Mzimba unikwe ivuso yilo ngxoxo ukuze enze esisiyalo sipitizelise kangaka umzi. Asikolwa kodwa tina ukuba inteto yake iti masiliyeke ukulingena ilungelo letu le “ Voti,” nelokunyula amalungu amhlope e Parlamente. Umakuyiwe e Kapa lo uteta ntonina? Hlezibe kanti u Mr. Mzimba umvela ukuba uti masitumele amalungu antsundu e Parlamente? Ukuba kunjalo, lenteto yake ibuza umbuzo oti—Bangapina okwangoku abangalifanelayo elo wonga; ababucopo buhlu- zekele ukuzifeza imfanelo zalo, nabazimilo zite zakuba zibekiwe emlinganisweni zafunyanwa zizinzile ngemisebe- nzi emihle, nelilungelo kulo uhlanga?

Iroti lomfo.—Ekuhlanganeni kwe Cumakala ne Cacadu kwa kuwela iaqwelo ye Bulu ikokelwe yinkwenkana yalo. Ute kanti umlambo uzele, waza umsinga wazitabata, webu inkabi kunye nomkokeli. UmXosa, esingazi ukuba wayebekwe yinina apo, ubone longozi wasel’ eziposa wayi kupa inkwenkwana leyo selitshona, wasindisa nesitandatu se nkabi. Asimfo akuba liroti.

Wasinda UMDUNAKAZI.—E Natal intokazi engum Indi- ya yabanjwa nomyeni wayo ngokuba. Umfazi lowo uze nosana e ofisini. Batenge igqweta lokubatetela. Imantyi ibagwebe inyanga ezitile etolongweni. Lite igqweta lateta ngalusizi ukumcenga umantyi ukuba abe nosizi ngulomdlezana nolu sana Iwake angalusi etolongweni. Ibetwe lusizi okwenene, yasel’ isuke ibahlaulisa imali. Ute kanti umdunakazi, olu sana uluboleke kudade wabo. Selisiva sekusemva imantyi ingasena kutini.

Mr. Andrew Smith, M.A.—Ngenxa yokungapili enye
yentsika eb’ikade ixase imfundo yododana oluntsundu apa
e Lovedale isaguzuke okomnyaka omnye. Uyawela uya pe-
sheya. Iminyaka efundisa e Lovedale ima 22 ngapandle
komnye angabanga ko ngawo, Indawo yake kobolekwana
ngayo ngo Messrs Philip, Moir, no Boberts. Iklasi eb’
ibanjwa ngulo wokugqibela yotatyatwa ngu, Mr. Calder, ize
eyabangeni ibe sezandleni zika Mr. Crawshaw. Ukuba
kuyavumeleka u Mr. Smith wobuye abuye. Kwanga kunga-
njalo.

Uviwo Iwabaqalayo ukuza kungena e Lovedale lube
ngomhla wama 27 January. Ngale seshoni babe liqela eli-
mnandi. Enjenjo ukuma kwamanani amkelweyo—

Abemfundo—*Umlisela—*omnyama ... 24

„ omhlope ... 6

* 30

*Umtinjana—*omnyama ... 7

„ omhlope ... 4

* 11

Abamashishini—Aba Cweli ... 8

Abenzi be Nqwelo ... 4

Aba Shicileli ... 1

— 13

Bebonke abamkelweyo ....... ... 54

E-Dikeni inqolowa ib’ilinyiwe kanye ngamakowetu Ate ukuyi bula aqesha umashini zihlanganiswe ndawonye izita, besebenzisana. Inani lenxowa ezifunyenwe ngumzi upela zikufupi kumakulu amatatu.